Canal de l’Est

Canal de l’Est [kanaldəlɛst] (suom. Idän kanava) on kanava Ranskassa, joka yhdistää Meuse- ja Mosel-joet Saône-jokeen. Kanava alkaa Givet’stä Champagne-Ardennessa, kulkee Lorrainessa ja päättyy Correen Franche-Comtéssa. Kanavan pohjoisosaa kutsutaan myös nimellä canal de la Meuse ja eteläistä osaa nimellä canal des Vosges. Kanava on 439 kilometriä pitkä, ja se rakennettiin vuosina 1874–1877.